İkincisi, qabaq sovet dövründə hüquq fakültəsini qurtaran şəxsləri təyinatla vəkil göndərirdilər dərhal. Düzdür, getmək istəyənlər az olsa da, təyinatla vəkil göndərirdilər. Nəinki Konstitusiya Məhkəməsinin hakiminə məhdudiyyət yaradaq, hakim işləmiş şəxsə, yaxud prokurorluqda işləmiş şəxsə məhdudiyyət yaradaq. Hesab edirəm, hətta universiteti fərqlənmə diplomu ilə qurtarmış şəxslərə imkan yaratmaq lazımdır ki, vətəndaşların müdafiəsi ilə məşğul olsunlar. Vəkillər Kollegiyası qapalı bir kastaya çevrilməli deyil. Belə bir proses müşahidə olunur. Çox yüksək ixtisaslı vəkillər haqqında intizam tədbirləri adı altında tədbirlər görülür. İnti-zam Əliyev Avropa məhkəmələrinə müraciət edən yüksək səviyyəli mütəxəssisdir. Hacı müəllim bu yaxınlarda Prezidentə və bizə məktublar göndərmişdi. Hörmətli Sədrə də müraciətlər çatmamış olmaz. İntizam komissiyasında, səhv eləmirəmsə, sədr idi. Onun özünü vəkillikdən sildilər. Bizim tanıdığımız xeyli vəkillər var. Təkrar edirəm, çox yüksək səviyyəli vəkillərdir, onları vəkillikdən siliblər. Bu hallara son qoyulsun.